**A Triple 7 Care biztosítja, hogy az MG a piacon elérhető leggondtalanabb vezetési élményt nyújtsa**

**Budapest, 2023.08.31 - Minden autótulajdonos álma, hogy autóvásárlástól számított lehető leghosszabb ideig teljes nyugalomban élvezhesse a vezetést. Az MG pontosan ezt a gondtalanságot kínálja 7 évig a kelet-közép-európai piacokon 2023 szeptemberétől a vásárlóinak. A Triple 7 Care egy komplex szolgáltatáscsomag, amely az eddigi 7 év gyári garancia és 7 éves országúti segélyszolgálat mellé 7 év ingyenes állapotfelmérést nyújt minden új MG járműre.**

Az ikonikus, nagy múltra visszatekintő MG márka, újjászületett modelljeivel a leggyorsabban növekvő elektromos és plug-in hibrid járművek márkájává vált az európai piacon. A kelet-közép-európai régióban – az egy évvel ezelőtti újbóli piacra lépést követően – 2023 első félévében több mint 3000 autót értékesítettek.

Az autóvásárlásnál a biztonság és a megbízhatóság az egyik legfontosabb tényezővé vált az autó kiválasztásakor, különösen mivel az MG modelleket gyakran használják családi autóként. Az MG innovatív megközelítése erre az igényre az, hogy a márka már meglévő 7 év/150 000 km-es gyári garanciáját és a 7 évre szóló országúti segélyszolgálatot további szolgáltatással bővíti, annak érdekében, hogy az MG tulajdonosok bárhol és bármikor biztonságban érezhessék magukat az utakon. Az összes MG modellre teljes körű, általános műszaki garanciát vállalunk 7 év vagy 150 000 kilométeres futásteljesítményig, illetve kilométerkorlátozás nélküli 7 év átrozsdásodás elleni garanciát nyújtunk. A 7 éves országúti segélyszolgálat a call center ingyenes hívását és a legközelebbi MG márkakereskedőhöz történő elvontatást fedezi a legtöbb európai országban. Az új, 7 éves “Health Check" szolgáltatás pedig biztosítja, hogy az MG járművek mindig a legjobb állapotban legyenek, 7 rendszer (motor, sebességváltó, kormánymű, felfüggesztés, fékrendszer, légkondicionáló rendszer és elektromos rendszer) állapotának és megfelelő működésének ingyenes ellenőrzésével az időszakos karbantartási időpontok alkalmával.

"*Célunk, hogy egyedülálló és egyedülállóan biztonságos vezetési élményt nyújtsunk minden MG-tulajdonosnak. A* ***Triple 7 Care*** *jelzi a járműveink tervezési, összeszerelési minőségébe és prémium technológiájába vetett bizalmat, ami ügyfeleink felé is megbízhatóságot közvetít. Életük minden gondja és bizonytalansága mellett az autójuk lehet az a dolog, ami miatt soha nem kell aggódniuk*” - mondja **Szabó Csaba, az MG Motor Hungary márkaigazgatója**. „*Az MG folyamatosan arra törekszik, hogy kivételes ügyfélélményt nyújtson azt MG tulajdonosnak – ehhez járul hozzá a* ***Triple 7 Care*** *elnevezésű, hosszú távon minőségi gondoskodást nyújtó szolgálatáscsomagunk. A megfizethetőség és az innováció kéz a kézben halad az MG-vel azon az úton, hogy a régió vezető, inkluzív prémium márkájává váljon*” – tette hozzá.

A **Triple 7 Care** szolgáltatáscsomag 2023 szeptemberétől elérhető az MG ügyfelei számára kelet-közép-európai régióban. Magyarországon az MG 1 éves évfordulójához kapcsolódóan a Születésnapi Nyílt Hétvégén - 2023. szeptember 15-17-én – kerül bevezetésre a szolgáltatás és a hozzá tartozó új logó.

MG autómárka

Az MG (Morris Garages) Nagy-Britannia egyik első autómárkája, amelyet 1924-ben William Morris alapított. Történelme során a márka több mint 40 sebességi világrekordot döntött meg, köztük a „Világ leggyorsabb versenyautója” címét is magáénak tudhatta. Az MG DNS-alapelemei a csúcstechnika, a kifinomult stílus és a közel 100 éves múlt. 2007-ben új, stabil alapokra építkezve teljesen megújult a márka: a SAIC Motor – Kína legnagyobb autóipari konszernje – vásárolta meg, és azóta is biztos hátteret nyújt az MG fejlesztései és terjeszkedése számára. Ma a hétből öt kontinensen képviselteti magát és mára az MG márka nemcsak a brit-, hanem a globális autóipar történetében is megkerülhetetlen szereplő. A Kínán kívüli globális értékesítési volumen 2007 óta már meghaladta az egymillió MG járművet, ami a teljes MG-értékesítés mintegy felét teszi ki.

A kínai háttérrel újjászületett márka sikeres globális stratégiájának köszönhetően sorra hódítja meg a világ- és azon belül az európai piacokat az elmúlt időszakban teljes átalakuláson átesett modellkínálatával. Az MG Nyugat-Európába 2019-ben tért vissza és Európa legdinamikusabban fejlődő autómárkájaként 2022 végére már 686 márkakereskedést és márkaszervizt számlált a kontinens 26 országában. Az MG a prémium dizájn, a legújabb technológia és a magas szintű felszereltség teljes csomagját kínálja az ügyfeleknek, mindezt ésszerű árazással. Az európai vásárlók igényessége megkérdőjelezhetetlen, de az MG által nyújtott - a hagyományos európai és japán márkákat meghaladó - 7 év vagy 150 000 km gyári garancia alátámasztja a magas gyártási minőséget, és eloszlatta a kételyeket. A 2019-es európai visszatérése óta gyorsan népszerűvé és elismertté vált a nyugat-európai vásárlók körében. Sikerét nem csak a folyamatosan növekvő európai eladások, hanem a számtalan szakmai elismerés is bizonyítja. 2022 őszétől - a márka kelet-közép európai expanziós stratégiája részeként – már Magyarországon is elérhetővé vált, a Duna Motors Disztribúció Kft. (Duna Autó Cégcsoport tagja) importőri tevékenységének köszönhetően. A hazai értékesítés 2022. szeptemberében indult az országos lefedettséget biztosító 22 tagú MG márkakereskedői hálózattal.